**Zmluva o dielo a Mandátna zmluva**

uzatvorená podľa § 536 a nasl. a § 566 a nasl. zákona č. 513/1991 Zb. Obchodný zákonník v znení neskorších predpisov (ďalej aj ako „Obchodný zákonník“) v spojení s § 65 a nasl. zákona č. 185/2015 Z. z. Autorský zákon v znení neskorších predpisov

číslo Objednávateľa: číslo Zhotoviteľa:

**na vypracovanie dokumentácie na stavebné povolenie s náležitosťami dokumentácie na realizáciu stavby, uskutočnenie inžinierskej činnosti a autorského dozoru pre stavbu s****názvom:**

„Vybudovanie prístupovej komunikácie k turistickému cieľu Predná Hora“

(ďalej ako „Zmluva“)

 medzi týmito zmluvnými stranami:

**Objednávateľ/Mandant:**

**Názov: Banskobystrický samosprávny kraj**

 Sídlo: Námestie SNP 23, 974 01 Banská Bystrica

Právna forma: samostatný územný samosprávny a správny celok SR zriadený zákonom NR SR č. 302/2001 Z. z. o samospráve vyšších územných celkov v znení neskorších predpisov

 Štatutárny orgán: Ing. Ján Lunter, predseda Banskobystrického samosprávneho kraja

IČO: 37828100

 DIČ: 2021627333

 Bankové spojenie: Štátna pokladnica

 Číslo účtu: SK92 8180 0000 0070 0038 9679

 Osoby oprávnené rokovať

vo veciach Zmluvy: Ing. Peter Muránsky, riaditeľ odboru cestnej infraštruktúry a

 investícií Úradu Banskobystrického samosprávneho kraja

 JUDr. Martina Luptáková, odborná referentka pre riadenie

 zmluvnej agendy Úradu Banskobystrického samosprávneho kraja

Osoby oprávnené rokovať

v technických

(realizačných) veciach: Ing. Matúš Kutlák, odborný referent pre investície

Telefón/ fax: 048/4325 111, 048/4325 512, 048/4325 164

 E mail: peter.muransky@bbsk.sk, matus.kutlak@bbsk.sk,

(ďalej ako „**Objednávateľ**“ v príslušnom gramatickom tvare)

a

**Zhotoviteľ/Mandatár:**

**Obchodné meno:**

Sídlo:

 Právna forma:

 Zapísaný v .................. registri ............................................

 Štatutárny orgán:

 IČO:

 DIČ:

 IČ DPH :

 Bankové spojenie:

 Číslo účtu:

 Telefón/ fax:

 E mail:

 (ďalej ako **„Zhotoviteľ“** v príslušnom gramatickom tvare a spolu s objednávateľom ďalej ako**„Zmluvné strany“** v príslušnom gramatickom tvare)

**PREAMBULA**

Zmluva sa rozdeľuje na nasledovné samostatné časti:

**Časť 1,** predmetom ktorej je úprava zmluvných podmienok týkajúcich sa vypracovania dokumentácie na stavebné povolenie s náležitosťami dokumentácie na realizáciu stavby (ďalej aj ako „**DSP s DRS**") podľa § 536 a nasl. Obchodného zákonníka,

**Časť 2,** predmetom ktorej je úprava zmluvných podmienok týkajúcich sa výkonu inžinierskej činnosti (ďalej aj ako „**IČ**“) podľa § 566 a nasl. Obchodného zákonníka,

**Časť 3,** predmetom ktorej je úprava zmluvných podmienok týkajúcich sa výkonu autorského dozoru (ďalej aj ako „**AD**“) podľa § 566 a nasl. Obchodného zákonníka,

**Časť 4,** predmetom ktorej sú ustanovenia, ktoré sú spoločné pre všetky časti tejto Zmluvy. Za účelom vylúčenia pochybností Zmluvné strany týmto deklarujú, že ustanovenia časti 4 Zmluvy sa v plnom rozsahu vzťahujú na práva a povinnosti Zmluvných strán súvisiace s vykonaním Diela definovaného v časti 1 Zmluvy ako aj na práva a povinnosti Zmluvných strán pri vykonávaní inžinierskej činnosti podľa časti 2 Zmluvy a autorského dozoru podľa časti 3 Zmluvy.

Stavbou sa pre účely tejto Zmluvy rozumie stavba: „Vybudovanie prístupovej komunikácie k turistickému cieľu Predná Hora“ (ďalej len “Stavba”).

ČASŤ 1

ZMLUVNÉ PODMIENKY NA VYPRACOVANIE DOKUMENTÁCIE NA STAVEBNÉ POVOLENIE S NÁLEŽITOSŤAMI DOKUMENTÁCIE NA REALIZÁCIU STAVBY

Čl. I

Predmet Zmluvy

1. Zhotoviteľ sa zaväzuje v dohodnutom čase, mieste a podľa ostatných podmienok Zmluvy, najmä v rozsahu a obsahu špecifikovanom v Prílohe č. 1 k Zmluve, na svoje náklady, na svoje nebezpečenstvo a podľa pokynov Objednávateľa vykonať a Objednávateľovi odovzdať Dielo vymedzené v  tejto časti Zmluvy bez vád a nedorobkov a v kvalite zodpovedajúcej účelu Zmluvy.
2. Objednávateľ sa zaväzuje v rozsahu vymedzenom touto Zmluvou za účelom riadneho splnenia záväzku Zhotoviteľa vyššie uvedeného v tejto Zmluve, poskytnúť Zhotoviteľovi nevyhnutne potrebnú súčinnosť, riadne a včas vykonané a odovzdané Dielo bližšie vymedzené v tejto časti Zmluvy od Zhotoviteľa prevziať spôsobom dohodnutým v Zmluve a zaplatiť zaň cenu dohodnutú v tejto Zmluve.

**Čl. II**

**Predmet, rozsah a obsah Diela**

1. Dielom sa na účely Zmluvy rozumie vypracovanie: Dokumentácie na stavebné povolenie s náležitosťami dokumentácie na realizáciu Stavby (ďalej len „DSP s DRS“) s názvom „Vybudovanie prístupovej komunikácie k turistickému cieľu Predná Hora" (ďalej ako „**Dielo**“ alebo „**Dokumentácia**“).
2. Obsah a rozsah Dokumentácie je bližšie špecifikovaný v **prílohe č. 1** Zmluvy.
3. Zhotoviteľ vypracuje Dokumentáciu podľa podkladov a požiadaviek Objednávateľa.
4. Zhotoviteľ je povinný zhotoviť Dokumentáciu podľa technických noriem STN a STN EN platných v čase zhotovenia Diela a platných technicko-kvalitatívnych podmienok pre správy a rekonštrukcie ciest a mostov Ministerstva dopravy, výstavby a regionálneho rozvoja SR. Zhotoviteľ sa zaväzuje, že Dokumentácia bude vypracovaná a potvrdená autorizovaným stavebným inžinierom v zmysle zákona č. 138/1992 Zb. o autorizovaných architektoch a autorizovaných stavebných inžinieroch v znení neskorších predpisov, autorizovaným geodetom a kartografom podľa zákona č. 512/2007 Z. z., ktorým sa mení a dopĺňa zákon Národnej rady Slovenskej republiky č. 216/1995 Z. z. o Komore geodetov a kartografov v znení neskorších predpisov. Na vypracovanie inžinierskogeologického prieskumu zhotoviteľ doloží preukaz o odbornej spôsobilosti na vykonávanie geologických prác, vydaný Ministerstvom životného prostredia SR podľa § 9 ods. 4 zákona č. 569/2007 Z. z. o geologických prácach (geologický zákon) v znení neskorších predpisov opečiatkovaný a podpísaný zodpovednou osobou. Dokumentácia pre vyňatie z PPF bude vypracovaná a potvrdená odborne spôsobilou osobou v príslušnom odbore v zmysle platných predpisov. Dokumentácia ochrany prírody a krajiny bude vypracovaná odborne spôsobilou osobou v zmysle §55 zákona č. 543/2002 Z. z. o ochrane prírody a krajiny v znení neskorších predpisov. Posudzovanie vplyvov na životné prostredie bude uskutočnené odborne spôsobilou osobou v zmysle § 60 a § 61 zákona č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov v znení neskorších predpisov. Zhotoviteľ zodpovedá Objednávateľovi za všetky nepresnosti, rozdiely, odchýlky a iné nezrovnalosti zistené na Diele oproti skutočne nameraným hodnotám (rozdielne hodnoty vo výkaze výmer).
5. Zhotoviteľ je povinný zhotoviť Dielo v zmysle Technických podmienok MDPaT SR 019 (03/2006) Dokumentácia stavieb ciest ([www.ssc.sk](http://www.ssc.sk)), ako aj v zmysle všetkých ostatných príslušných právnych predpisov.
6. Zhotoviteľ je povinný Dielo zhotoviť podľa Smernice na vyhotovovanie geometrických plánov a vytyčovanie hraníc pozemkov ÚGKK SR č. S 74.20.73.43.00/1997.
7. Dokumentáciu je Zhotoviteľ povinný spracovať v zmysle zákona č. 50/1976 Z. z. o územnom plánovaní a stavebnom poriadku (stavebný zákon) v znení neskorších predpisov a Vyhlášky MŽP SR č. 453/2000 Z. z., ktorou sa vykonávajú niektoré ustanovenia stavebného zákona.
8. Zhotoviteľ je ďalej povinný:
	1. Dokumentáciu navrhnúť optimálnym technickým a ekonomickým riešením, s minimalizovaním prípadných trvalých a dočasných záberov a minimalizovaním prekládok inžinierskych sietí;
	2. Stavbu navrhnúť tak, aby sa nároky na záber pozemkov optimalizovali pre správcu cesty a správcov vyvolaných investícií a tiež aj pre vlastníkov a užívateľov zostávajúcich častí dotknutých pozemkov;
	3. riešenie Stavby navrhnúť tak, aby sa počas realizácie Stavby a po jej ukončení všetky dotknuté pozemky sprístupnili;
	4. rozsah vyvolaných investícií navrhovať v súlade s § 18 ods.13. zák. č.135/1961 Zb. o pozemných komunikáciách (cestný zákon) v znení neskorších predpisov a odsúhlasiť ich s Objednávateľom;
	5. zabezpečiť overenie inžinierskych sietí potvrdených správcom alebo vlastníkom sietí v obvode stavby a zakresliť ich vytýčenú polohu do Dokumentácie;
	6. zabezpečiť inžiniersky geologický prieskum a iné prieskumy, ak sú potrebné k návrhu technického riešenia, stavebného konania a k realizácii Stavby;
	7. zabezpečiť diagnostiku cesty a prieskumy ak sú potrebné k návrhu technického riešenia, stavebnému konaniu a realizácii stavby.
9. Umiestnenie Stavby: Novovybudovaná účelová komunikácia sa bude nachádzať na poľnej ceste, ktorá bude spájať cestu II/531 triedy a rekreačný areál Predná hora. Smerové a výškové vedenie musí vyhovovať požiadavkám STN 736108. Požadovaná šírka vozovky je min. 3 až 3,5 m a 0,5 m krajnice zo štrkodrviny, s asfaltocementovým povrchom a predpokladaná dĺžka úseku je cca. 1,5 km. Skladba vozovky musí byť navrhnutá na základe inžiniersko-geologického prieskumu a záťažových skúšok podložia na požadované zaťaženie min. 90 MPa a pomer Edef2/Edef1 do 2,5. Predpokladaná trieda dopravného zaťaženia IV, V – obslužné miestne komunikácie, vozovky lesných ciest. Súčasťou navrhovanej účelovej komunikácie bude pozdĺžne a priečne odvodnenie. Šírkové usporiadanie účelovej komunikácie bude jednosmerné s vyhybacími pruhmi.
10. Prehľad vedenia účelovej komunikácie znázorňuje **príloha č. 2** Zmluvy.
11. Zhotoviteľ je povinný pri vypracovaní Diela postupovať v zmysle § 42 ods. 3 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (neuvádzať v Dokumentácii ani výkaze výmer konkrétne názvy stavebných výrobkov a výrobkov).
12. Zhotoviteľ je povinný kedykoľvek na žiadosť Objednávateľa (ako verejného obstarávateľa) bezodkladne poskytnúť písomné vysvetlenie týkajúce sa technických otázok a záležitostí Diela (Dokumentácie), ako súťažného podkladu vo verejnom obstarávaní vyhlásenom na realizáciu Stavby, ak takáto situácia v procese VO nastane.

Čl. III

Podklady, súčinnosť Zmluvných strán

1. Objednávateľ  je povinný poskytnúť Zhotoviteľovi nevyhnutné spolupôsobenie, spočívajúce najmä v odovzdaní doplňujúcich údajov, upresnení, podkladov, vyjadrení a stanovísk, ktoré sa nachádzajú u Objednávateľa a ktorých potreba odovzdania vznikne v priebehu plnenia Zmluvy.
2. Zhotoviteľ je povinný pri vykonávaní Diela spolupracovať s Objednávateľom, s dotknutými orgánmi štátnej správy a orgánmi samosprávy, s ostatnými dotknutými subjektmi, ktoré ustanoví príslušný stavebný úrad alebo právne predpisy a ich požiadavky, resp. pripomienky zapracovať do Diela/zohľadniť v Diele.
3. Vstupné pracovné rokovanie Zmluvné strany dohodnú tak, aby sa konalo najneskôr do 5 pracovných dní odo dňa nadobudnutia účinnosti Zmluvy.
4. Zhotoviteľ je povinný, podľa požiadaviek Objednávateľa alebo Zhotoviteľa, minimálne však 1 x (raz) v kalendárnom mesiaci zúčastniť sa pracovného rokovania, v sídle Objednávateľa, za nevyhnutnej účasti Objednávateľa a stavebníka. Z pracovného rokovania Zhotoviteľ vyhotoví zápis, ktorého rovnopis obdrží každá Zmluvná strana a stavebník. Počas pracovných rokovaní je Zhotoviteľ povinný informovať Objednávateľa a stavebníka o stave rozpracovanosti Diela. Zhotoviteľ je povinný predkladať na pracovné rokovania rozpracovanú Dokumentáciu s prílohami za účelom ich prerokovania a odsúhlasenia Objednávateľom a stavebníkom. Pripomienky Objednávateľa a stavebníka z pracovného rokovania sú po ich prerokovaní záväzným pokynom Objednávateľa pre Zhotoviteľa. Zhotoviteľ je povinný najmä neuskutočňovať zábery mimo cestného pozemku, požiadať Objednávateľa a stavebníka o odsúhlasenie majetkových hraníc a hraníc dočasných záberov, ktoré sú podkladom pre spracovanie geometrických plánov.

**Čl. IV**

**Miesto, čas a spôsob plnenia**

1. Zhotoviteľ sa zaväzuje, že riadne zhotovené (vykonané) Dielo v rozsahu podľa tejto časti Zmluvy odovzdá Objednávateľovi v sídle Objednávateľa:

Dielo:

* **do 60 kalendárnych dní odo dňa nadobudnutia účinnosti Zmluvy.**
1. Zhotoviteľ je povinný odovzdať Dokumentáciu **v tlačenej forme, elektronickej forme needitovateľnej (.pdf), elektronickej forme editovateľnej (.doc, .dwg, .dgn, .xls**). Dokumentácia v elektronickej forme musí zodpovedať identickému členeniu ako Dokumentácia v tlačenej forme.
2. Zhotoviteľ je povinný odovzdať Dokumentáciu v tlačenej forme v počte **6** vyhotovení a v elektronickej forme v počte vyhotovení **1x USB**.

DSP s DRS 6x tlačená (z toho 1x overená stavebným úradom) 1x USB

**Čl. V**

**Cena Diela, platobné a fakturačné podmienky**

1. Cena za vykonanie a odovzdanie Diela je dohodnutá na základe **Špecifikácie ceny z Ponuky Zhotoviteľa vo verejnom obstarávaní, ktorá tvorí Prílohu č. 1 k Zmluve (ďalej iba „Cena za Dokumentáciu/Dielo“)**. Cena Diela sa považuje **za cenu maximálnu** a platnú počas celej doby trvania Zmluvy sú v nej zahrnuté všetky náklady, činnosti, práce, výkony alebo služby nevyhnutné za účelom riadneho vyhotovenia Diela v tlačenej i elektronickej podobe, vrátane ceny za práce Zhotoviteľa, ktoré budú spočívať v nepodstatnej zmene Diela na základe pokynov príslušného stavebného úradu v stavebnom alebo kolaudačnom konaní alebo za práce na Diele vyvolané nekvalitnou, neúplnou alebo chybnou činnosťou Zhotoviteľa.
2. **Cena za Dokumentáciu/Dielo** je **celkom:**

 Cena bez DPH Eur

DPH 20 % Eur

 **Cena s DPH Eur**

1. Zhotoviteľ vyhotoví faktúru na základe preberacieho protokolu podpísaného oboma Zmluvnými stranami podľa tejto Zmluvy.

**Čl. VI**

**Sankcie**

1. V prípade omeškania Zhotoviteľa s odovzdaním Diela v termíne podľa tejto časti Zmluvy, vzniká Objednávateľovi nárok voči Zhotoviteľovi na zaplatenie zmluvnej pokuty vo výške 0,5% z Ceny za Dokumentáciu/Dielo bez DPH za každý čo i len začatý deň omeškania.

ČASŤ 2

ZMLUVNÉ PODMIENKY VÝKONU INŽINIERSKEJ ČINNOSTI (IČ)

Čl. I

Predmet Zmluvy

1. Zhotoviteľ sa zaväzuje pre Objednávateľa v jeho mene a na jeho účet a za dojednanú cenu uvedenú v tejto časti Zmluvy vykonať inžiniersku činnosť špecifikovanú v tejto časti Zmluvy. Objednávateľ sa zaväzuje zaplatiť Zhotoviteľovi za takéto vykonanie inžinierskej činnosti cenu uvedenú v tejto časti Zmluvy.

Čl. II

Predmet, rozsah a obsah inžinierskej činnosti

1. Zhotoviteľ sa zaväzuje, že bude pre Objednávateľa v rozsahu a za podmienok dohodnutých v tejto Zmluve vykonávať inžiniersku činnosť s náležitou odbornou starostlivosťou v rámci ktorej je Zhotoviteľ povinný:
2. odsúhlasiť Dokumentáciu so všetkými dotknutými vlastníkmi resp. správcami inžinierskych sietí, najmä zabezpečenie stavebného povolenia a všetkých potrebných vyjadrení a povolení pre výstavbu za podmienok dohodnutých v tejto Zmluve s orgánmi štátnej správy a samosprávy, s SVP š.p., a SPF a s fyzickými osobami dotknutých pozemkov tak, aby bolo možné požiadať o vydanie a stavebného povolenia,
3. zabezpečiť odsúhlasenie dopravného značenia celej Stavby príslušným Dopravným inšpektorátom Policajného zboru SR,
4. zabezpečiť pre Objednávateľa vydanie nových povolení (stavebné povolenie). Do ceny za Inžiniersku činnosť je Zhotoviteľ povinný započítať všetky preukázateľné priame náklady (napr. správne poplatky a iné).
5. Inžinierskou činnosťou sa v zmysle tejto Zmluvy rozumie aj príslušná Dokumetácia, ktorá má byť výsledkom vyššie uvedených činností z predchádzajúcich bodov tohto ust. tejto časti Zmluvy (ďalej ako „**Inžinierska činnosť**“ alebo „**IČ**“).
6. Objednávateľ si vyhradzuje právo vopred odsúhlasiť zahájenie jednotlivých činností IČ.
7. Pre výkon Inžinierskej činnosti je Zhotoviteľ povinný poskytnúť Objednávateľovi komplexné služby v rozsahu platnej legislatívy, vrátane zabezpečenia zapracovania stanovísk dotknutých orgánov do Dokumentácie vrátane **zabezpečenia vydania** stavebného povolenia spolu s vyjadreniami všetkých dotknutých orgánov.

Čl. III

Súčinnosť Zmluvných strán

1. Zhotoviteľ bude bezodkladne písomne prostredníctvom elektronickej pošty informovať Objednávateľa o priebehu vykonávania IČ na jeho požiadanie.

Čl. IV

Čas a spôsob výkonu Inžinierskej činnosti

1. Zhotoviteľ sa zaväzuje vykonať pre Objednávateľa Inžiniersku činnosť podľa tejto časti Zmluvy nasledovne:

Inžinierska činnosť:

* **do 80 kalendárnych dní odo dňa protokolárneho odovzdania a prevzatia Dokumentácie**
1. Zhotoviteľ je povinný pri výkone Inžinierskej činnosti dodržiavať všetky príslušné právne a technické predpisy vzťahujúce sa na vykonávanie jeho povinností vyplývajúcich z tejto Zmluvy.

**Čl. V**

**Cena výkonu IČ, platobné a fakturačné podmienky**

1. Cena výkonu IČ je stanovená podľa zákona NR SR č.18/1996 Z. z. o cenách v znení neskorších predpisov, Vyhlášky MF SR č. 87/1996 Z. z., ktorou sa vykonáva zákon č. 18/1996 Z. z. o cenách v znení neskorších predpisov a sú v nej zahrnuté všetky náklady, činnosti, práce, výkony alebo služby nevyhnutné za účelom riadneho vykonania inžinierskej činnosti.
2. **Cena za Inžiniersku činnosť (IČ)** **celkom:**

 Cena bez DPH Eur

DPH 20 % Eur

 **Cena s DPH Eur**

1. Zhotoviteľ vyhotoví faktúru v zmysle tohto článku Zmluvy na základe preberacieho protokolu podpísaného oboma Zmluvnými stranami podľa tejto Zmluvy.

**Čl. VI**

**Sankcie**

1. V prípade omeškania Zhotoviteľa s vykonaním Inžinierskej činnosti v termíne podľa tejto časti Zmluvy, vzniká Objednávateľovi nárok voči Zhotoviteľovi na zaplatenie zmluvnej pokuty vo výške 500 Eur za každý čo i len začatý deň omeškania.

ČASŤ 3

ZMLUVNÉ PODMIENKY VÝKONU AUTORSKÉHO DOZORU (AD)

Čl. I

Predmet Zmluvy

1. Zhotoviteľ sa zaväzuje pre Objednávateľa v jeho mene a na jeho účet a za dojednanú cenu uvedenú v tejto časti Zmluvy vykonať činnosť autorského dozoru špecifikovanú v tejto časti Zmluvy. Objednávateľ sa zaväzuje zaplatiť Zhotoviteľovi za takéto vykonanie činnosti autorského dozoru cenu uvedenú v tejto časti Zmluvy.

**Čl. II**

**Predmet, rozsah a obsah činnosti autorského dozoru**

1. Predmetom tejto Zmluvy je záväzok Zhotoviteľa zabezpečiť pre Objednávateľa v jeho mene a na jeho účet a za dojednanú cenu výkon autorského dozoru v rámci realizácie Stavby v súvislosti s Dokumentáciou (ďalej ako „**Autorský dozor**“ alebo „**AD**“) v rozsahu, obsahu a spôsobom dohodnutým podľa tejto Zmluvy.
2. Objednávateľ sa zaväzuje za riadne a včasne podľa tejto Zmluvy vykonaný AD zaplatiť Zhotoviteľovi dojednanú cenu a poskytnúť mu pri AD nevyhnutnú súčinnosť.
3. Zhotoviteľ sa zaväzuje, že bude pre Objednávateľa v rozsahu a za podmienok dohodnutých v tejto Zmluve vykonávať AD s náležitou odbornou starostlivosťou, v rámci ktorej je Zhotoviteľ povinný plniť nasledovné činnosti:
	1. zúčastniť sa na odovzdaní staveniska stavebnému dozoru a zhotoviteľovi Stavby,
	2. zabezpečiť základné smerové a výškové vytýčenia Stavby,
	3. sledovať postup výstavby z technického a technologického hľadiska a kontrolovať dodržiavanie podmienok stanovených v projektovej dokumentácii k Stavbe, vo všeobecne záväzných právnych predpisoch a technických normách,
	4. vyjadrovať sa k návrhom zhotoviteľa Stavby na zmeny projektovej dokumentácie z technického i technologického hľadiska a zúčastňovať sa konaní o zmene Stavby pred dokončením,
	5. vyjadrovať sa k požiadavkám zhotoviteľa Stavby na tzv. naviac práce, t. j. práce nad rozsah stavbených prác vyplývajúcich z Dokumentácie,
	6. zúčastniť sa na operatívnych a kontrolných dňoch Stavby,
	7. zúčastniť sa na odovzdaní a prevzatí dokončenej Stavby alebo jej časti, v súlade s dohodnutými, alebo všeobecne záväznými právnymi predpismi,
	8. vyjadrovať sa k porovnaniu výsledkov prieskumov so skutočnosťou zistenou pri zemných prácach a v prípade odlišných výsledkov v spolupráci so špecialistom pre geotechniku prijímať návrh doplnkových riešení,
	9. na požiadanie Objednávateľa, alebo z podmienok vyplývajúcich zo spracovanej a schválenej Dokumentácie zúčastniť sa na kontrole a preberaní konštrukčných vrstiev, stavebných konštrukcií, resp. konštrukčných prvkov, ktoré sú rozhodujúce pri realizácii jednotlivých objektov Stavby,
	10. na základe zistených skutočností vyjadrovať sa k prípadným zmenám stavebných a technologických postupov,
	11. na výzvu stavebného dozoru je povinný sa dostaviť na stavbu do 3 dní, v mimoriadnych prípadoch do 24 h, od doručenia takejto výzvy stavebného dozoru,
	12. v prípade zložitých riešení a v prípade potreby stanoviska jednotlivých špecialistov AD je povinný dodať svoje stanovisko v dohodnutom termíne stanovenom podľa zložitosti riešení,
	13. je povinný zaujať stanovisko k dodržaniu projektových parametrov verejnej práce v zmysle zákona č. 254/1998 Z. z. o verejných prácach v znení neskorších predpisov z pohľadu autorského dozoru,
	14. zaujíma stanovisko s vysvetlením a návrhom riešenia k prípadným skrytým vadám Stavby,
	15. zabezpečiť vypracovanie záverečnej správy AD o priebehu Stavby.

Čl. III

Podklady, súčinnosť Zmluvných strán

1. Podkladmi pre výkon AD podľa tejto Zmluvy sú:
* kópie stavebných povolení a ohlásení stavebných objektov Stavby, vrátane dokladov vyplývajúcich z prerokovania Dokumentácie v stavebnom a vodoprávnom konaní;
* časový harmonogram stavebných prác doručený Zhotoviteľom stavby ku dňu odovzdania a prevzatia staveniska.
1. Objednávateľ zabezpečí pre výkon AD primerané organizačno-technické predpoklady, najmä zabezpečí prístup k stavebnému denníku zhotoviteľa Stavby každodenne počas celej pracovnej doby.
2. Objednávateľ bude pravidelne a včas bez odkladov oboznamovať Zhotoviteľa so všetkými skutočnosťami a okolnosťami, ktoré môžu ovplyvňovať jeho výkon AD.
3. Požiadavky Zhotoviteľa stavby na výkon AD si bude zásadne nárokovať prostredníctvom oprávneného zamestnanca Objednávateľa - ako osoby oprávnenej rokovať vo veciach technických za Objednávateľa.
4. Objednávateľ sa zaväzuje, že počas plnenia predmetu zmluvy poskytne Zhotoviteľovi v rozsahu nevyhnutne potrebnom spolupôsobenie, spočívajúce najmä v odovzdaní doplňujúcich údajov, spresnení podkladov, vyjadrení a stanovísk, ktoré sa nachádzajú u Objednávateľa a ktorých potreba vznikne v priebehu plnenia tejto Zmluvy. Toto spolupôsobenie poskytne Zhotoviteľovi najneskoršie do 3 dní od jeho preukázateľného vyžiadania. V osobitných prípadoch je možné obojstranne dohodnúť individuálny termín spolupôsobenia.
5. Za právnu a vecnú správnosť podkladov poskytnutých Zhotoviteľovi zodpovedá Objednávateľ.
6. Za technickú správnosť a vhodnosť podkladov, ktoré poskytne Objednávateľ Zhotoviteľovi nesie zodpovednosť Objednávateľ. Za správnosť a vhodnosť ostatných podkladov (získaných od tretích osôb) nesie zodpovednosť subjekt, ktorý ich Zhotoviteľovi poskytol. Povinnosťou Zhotoviteľa je upozorniť Objednávateľa, alebo ten subjekt, ktorý poskytol podklady na nesprávnosť, alebo nevhodnosť dodaných podkladov v lehote najneskôr do 5 dní odo dňa ich doručenia.
7. Zhotoviteľ zodpovedá za škodu na veciach prevzatých od Objednávateľa na výkon AD a na veciach prevzatých od tretích osôb, ibaže túto škodu nemohol odvrátiť ani pri vynaložení odbornej starostlivosti.
8. Rozhodnutia z výkonu AD sa budú zaznamenávať bez zbytočného odkladu do stavebného denníka, alebo listom adresovaným Objednávateľovi.
9. Čas nevyhnutný na výkon AD (t. j. skutočný počet hodín, potrebný na výkon činnosti podľa Zmluvy) potvrdí osoba oprávnená rokovať vo veciach technických za Objednávateľa.
10. AD bude vykonávať Zhotoviteľ (odborne spôsobilá osoba) osobne, prípadne Zmluvnými stranami prizvaní špecialisti, ktorých prizvanie musí vopred písomne odsúhlasiť Objednávateľ. Ich činnosť bude koordinovať osoba oprávnená rokovať vo veciach technických za Objednávateľa a Zhotoviteľ. Zhotoviteľ vyhlasuje, že má oprávnenie na vykonávanie činností vyplývajúcich z výkonu AD, ku ktorým sa zaviazal na základe tejto časti Zmluvy. V prípade zložitých riešení a v prípade potreby účasti špecialistov, Zhotoviteľ dodá Objednávateľovi svoje stanovisko v termíne, ktorý bude dohodnutý podľa rozsahu riešeného problému, inak bez zbytočného odkladu.
11. V prípade porušenia povinnosti Zhotoviteľa vykonávať činnosti osobne alebo v prípade porušenia povinnosti žiadať predchádzajúci súhlas od Objednávateľa s prizvaním špecialistov, Zhotoviteľ zodpovedá Objednávateľovi za škodu tým spôsobenú.
12. AD bude vykonávaný s vynaložením všetkej potrebnej odbornej starostlivosti. Zhotoviteľ sa zaväzuje svoj záväzok vykonať riadne a poctivo, s vynaložením odbornej starostlivosti, v záujme a podľa pokynov Objednávateľ, inak mu v plnom rozsahu zodpovedá za škodu. Zhotoviteľ je povinný bezodkladne oznámiť Objednávateľovi všetky okolnosti, ktoré zistil pri zariaďovaní záležitostí AD, ktoré môžu mať vplyv na zmenu jeho pokynov.
13. Svoju činnosť bude Zhotoviteľ uskutočňovať v súlade so záujmami Objednávateľa, ktoré Zhotoviteľ pozná alebo musí poznať a podľa jeho pokynov, zápisov a dohôd oprávnených pracovníkov Zmluvných strán a v súlade s vyjadreniami a rozhodnutiami dotknutých subjektov a všeobecne záväznými právnymi predpismi. Zhotoviteľ nie je viazaný pokynmi Objednávateľa, pokiaľ tieto sú v rozpore so všeobecne záväznými právnymi predpismi alebo dobrými mravmi.

**Čl. IV**

**Čas a spôsob výkonu Autorského dozoru**

1. Zhotoviteľ je povinný začať vykonávať činnosť Autorského dozoru **dňom odovzdania staveniska a jeho prevzatia zhotoviteľom Stavby**. Činnosť Autorského dozoru bude ukončená **dňom odstránenia poslednej vady a nedorobku Stavby.**
2. Predpokladaná dĺžka výkonu činnosti Autorského dozoru na Stavbe je v predpokladanej lehote výstavby: 12 mesiacov.
3. Zhotoviteľ je povinný začať vykonávať činnosť Autorského dozoru odo dňa uvedeného v písomnom oznámení Objednávateľa o začatí stavbených prác na stavbe, ktoré sa Objednávateľ zaväzuje zaslať doporučenou poštovou zásielkou adresovanou do sídla Zhotoviteľa najneskôr **sedem dní** pred začatím stavebných prác na Stavbe.
4. Stavebné práce na Stavbe sa na účely tejto Zmluvy považujú za skončené dňom nadobudnutia právoplatnosti kolaudačného rozhodnutia pre Stavbu.
5. Zhotoviteľ je povinný pri výkone činnosti Autorského dozoru dodržiavať všetky príslušné právne a technické predpisy vzťahujúce sa na vykonávanie jeho povinností vyplývajúcich z tejto Zmluvy.

**Čl. V**

**Cena výkonu AD, platobné a fakturačné podmienky**

1. Cena výkonu AD je stanovená podľa zákona NR SR č.18/1996 Z. z. o cenách v znení neskorších predpisov, Vyhlášky MF SR č. 87/1996 Z. z., ktorou sa vykonáva zákon č. 18/1996 Z. z. o cenách v znení neskorších predpisov a sú v nej zahrnuté všetky náklady, činnosti, práce, výkony alebo služby nevyhnutné za účelom riadneho vykonania činnosti Autorského dozoru.
2. **Cena za výkon Autorského dozoru je za najviac 44 hodín maximálne celkom:**

 Cena bez DPH Eur

DPH 20 % Eur

 **Cena s DPH Eur**

4. Zmluvné strany sa dohodli, že cenu za výkon AD podľa tejto Zmluvy Objednávateľ uhradí Zhotoviteľovi jednou faktúrou.

5. Skutočný výkon AD bude podložený kópiami zápisov o výkone AD na stavbe a počtom potvrdených hodín osobou oprávnenou rokovať za Objednávateľa vo veciach technických. Potvrdený výkon AD v počte hodín zohľadňuje spravidla celodenný pracovný čas a do výkonu sa započítava počet hodín, potrebný na spracovanie doplnkov, alebo iných stanovísk, či riešení, požadovaných Objednávateľom.

1. V prípade, že dôjde k predčasnému ukončeniu Stavby, bude Zhotoviteľ fakturovať práce, ktoré boli rozpracované ku dňu jej ukončenia, Objednávateľovi vo výške vzájomne dohodnutého rozsahu vykonaných činností AD, a to podielom z dohodnutej maximálnej celkovej ceny podľa tejto časti Zmluvy, a to pre jednotlivé činnosti AD vyplývajúce z predmetu Zmluvy uvedené v tejto časti Zmluvy.

**Čl. VI**

**Sankcie**

1. Objednávateľ má nárok na zmluvnú pokutu a Zhotoviteľ sa zaväzuje zaplatiť Objednávateľovi zmluvnú pokutu za neospravedlnenú neúčasť Autorského dozoru na kontrolných dňoch Stavby vo výške 500,- Eur za každý kontrolný deň, na ktorom sa nezúčastní, ak písomnú pozvánku dostal minimálne tri pracovné dni pred konaním kontrolného dňa.
2. Objednávateľ má nárok na zmluvnú pokutu a Zhotoviteľ sa zaväzuje zaplatiť Objednávateľovi zmluvnú pokutu vo výške 300,- Eur za každé nevyriešenie technického problému Stavby, ktorého riešenie patrí do pôsobnosti Autorského dozoru podľa tejto Zmluvy a/alebo za každé nesplnenie inej povinnosti Autorského dozoru vyplývajúcej mu z tejto Zmluvy.
3. Objednávateľ má nárok na zmluvnú pokutu a Zhotoviteľ sa zaväzuje zaplatiť Objednávateľovi zmluvnú pokutu vo výške 300,- Eur za každú neospravedlnenú neúčasť Autorského dozoru na odovzdaní a prevzatí Stavby alebo jej časti, vrátane dohodnutých alebo všeobecne záväznými právnymi predpismi stanovených skúšok, ak bol vyrozumený o tom minimálne tri pracovné dni vopred.
4. Zaplatením zmluvnej pokuty nie je dotknutý nárok Objednávateľa na náhradu škody, ktorá mu vznikne v dôsledku takéhoto konania zo strany Zhotoviteľa.
5. Ospravedlnenou neúčasťou Zhotoviteľa sa na účely tejto Zmluvy rozumie každé preukázateľné oznámenie Zhotoviteľa o jeho neúčasti, ktoré Zhotoviteľ doručí Objednávateľovi aspoň 2 dni vopred (napr. písomne/e-mailom na adresy uvedené v tejto Zmluve).
6. Zmluvné strany prehlasujú, že výšku zmluvnej pokuty považujú za primeranú, pretože pri rokovaniach o dohode o výške zmluvnej pokuty prihliadali na hodnotu a význam touto zmluvnou pokutou zabezpečovanej povinnosti.

**ČASŤ 4**

**SPOLOČNÉ ZMLUVNÉ PODMIENKY**

**Čl. I**

**Všeobecné ustanovenia**

1. Táto Zmluva sa uzatvára ako výsledok verejného obstarávania realizovaného postupom zadávania zákazky verejnej súťaže podľa § 108 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov ( ďalej ako „zákon o verejnom obstarávaní“) na predmet zákazky **vypracovanie dokumentácie, uskutočnenie inžinierskej činnosti a autorského dozoru pre stavbu s názvom:** „**Vybudovanie prístupovej komunikácie k turistickému cieľu Predná Hora** “ (ďalej ako „verejné obstarávanie“).
2. Objednávateľ na základe uplatnenia stanovených kritérií na vyhodnotenie ponúk, prijal Zhotoviteľom predloženú ponuku (ďalej ako „Ponuka“) a vyhodnotil ju ako najvýhodnejšiu. Ponuka Zhotoviteľa tvorí neoddeliteľnú **prílohu č. 1** tejto Zmluvy.
3. Zhotoviteľ vyhlasuje, že je obchodnou spoločnosťou s právnou subjektivitou, ktorej predmetom podnikania je činnosť v rozsahu požadovanom v predmetnom verejnom obstarávaní, teda spĺňa podmienku odbornej spôsobilosti po materiálnej, technickej, technologickej i personálnej stránke, na vykonanie Diela, Inžinierskej činnosti a Autorského dozoru, ktoré sú všetky tri špecifikované v tejto Zmluve v zmysle na predmet Zmluvy sa vzťahujúcich platných všeobecne záväzných právnych predpisov a technických noriem Slovenskej republiky a Európskej únie, spĺňa podmienky zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov a je oprávnený túto Zmluvu uzavrieť a naplniť účel Zmluvy.
4. Zhotoviteľ je povinný pri plnení predmetu Zmluvy dodržiavať všetky platné všeobecne záväzné právne predpisy, podzákonné predpisy a technické normy Slovenskej republiky a Európskej únie vzťahujúce sa na verejné obstarávanie a na vykonanie diela podľa tejto Zmluvy, a to najmä, nie však výlučne, predpisy a normy v platnom znení vymenované v Zmluve.
5. Zhotoviteľ vyhlasuje, že pred uzavretím Zmluvy dostatočne zvážil a s vynaložením odbornej starostlivosti a všetkého úsilia posúdil do úvahy prichádzajúce riziká spojené s realizáciou Diela, výkonom Inžinierskej činnosti a Autorského dozoru podľa tejto Zmluvy, v Ponuke vzal do úvahy komplexný rozsah materiálov, prác, služieb, správnych poplatkov, iných výdavkov potrebných na dokončenie Diela, vykonanie Inžinierskej činnosti a Autorského dozoru podľa tejto Zmluvy ako celku a všetkých do úvahy prichádzajúcich nákladov na takéto materiály, práce a služby a tieto zahrnul do Ceny za Dielo, ceny za Inžiniersku činnosť a ceny za výkon Autorského dozoru dohodnutých touto Zmluvou.

**Čl. II**

**Odovzdávacie a preberacie konanie**

1. Vykonaním predmetu plnenia Zhotoviteľom, ktorý je špecifikovaný v časti 1 Zmluvy, v časti 2 Zmluvy a v časti 3 Zmluvy (ďalej ako „Predmet plnenia Zhotoviteľom“), sa na účely Zmluvy rozumie včasné, bezchybné, vecne správne a úplné dokončenie Predmetu plnenia Zhotoviteľom (Dokumentácia, Inžinierska činnosť, Autorský dozor) podľa podmienok dohodnutých v Zmluve a jeho odovzdanie a protokolárne prevzatie Objednávateľom za podmienok uvedených v tomto článku Zmluvy.
2. Preberacie protokoly k jednotlivým častiam Predmetu plnenia Zhotoviteľom (každej jednotlivej časti podľa Zmluvy, podpíšu osoby oprávnené rokovať vo veciach technických za každú zo Zmluvných strán. Za deň vykonania Predmetu plnenia Zhotoviteľom (každej jednotlivej časti podľa Zmluvy) sa považuje deň uvedený v preberacom protokole k čiastkovému Predmetu Zmluvy ako deň podpisu objednávateľa - osoby oprávnenej za objednávateľa rokovať vo veciach technických.
3. Zhotoviteľ je povinný predložiť jednotlivé časti Predmetu plnenia Zhotoviteľom na záverečné kontroly a schválenie Objednávateľovi a stavebníkovi vždy najneskôr do 15 kalendárnych dní pred časom odovzdania jednotlivých častí Predmetu plnenia Zhotoviteľom. Po vykonaní kontroly časti Predmetu plnenia Zhotoviteľom, pripraví Zhotoviteľ Protokol o odovzdaní a prevzatí Predmetu plnenia Zhotoviteľom (príslušnej časti Predmetu plnenia Zhotoviteľom). Povinnými obsahovými náležitosťami každého Protokolu sú:
* údaje o Zhotoviteľovi a Objednávateľovi
* názov zákazky, číslo Zmluvy
* popis Dokumentácie, Inžinierskej činnosti a Autorského dozoru
* forma a počet vyhotovení Dokumentácie, prípadne iných podkladov
* cena za príslušnú časť Predmetu plnenia Zhotoviteľom
* prehlásenie Objednávateľa, či príslušnú časť Predmetu plnenia Zhotoviteľom preberá alebo nepreberá
* zoznam chýb/vád, nedostatkov a nedorobkov konkrétnej časti Predmetu plnenia Zhotoviteľom.
1. Pokiaľ bude Predmet plnenia Zhotoviteľom (alebo niektorá jeho časť) vykazovať drobné chyby/vady, nedostatky alebo nedorobky, ktoré nebránia jeho riadnemu užívaniu, Objednávateľ má právo rozhodnúť, či ho prevezme s drobnými chybami/vadami alebo nedorobkami alebo ho neprevezme. Ak ho prevezme, v Protokole určí lehotu na odstránenie drobných chýb/vád alebo nedorobkov. O tom, či má Predmet plnenia Zhotoviteľom chyby/vady alebo nedorobky a aký majú vplyv na Predmet plnenia Zhotoviteľom ako celku a jeho užívanie, rozhoduje Objednávateľ.
2. Objednávateľ je oprávnený neprevziať Predmet plnenia Zhotoviteľa alebo jeho časť, ktorý nie je vykonaný riadne alebo odovzdaný včas podľa podmienok určených v Zmluve. V takom prípade Objednávateľ nie je v omeškaní s povinnosťou prevziať Predmet plnenia Zhotoviteľom.
3. **Riadnym odovzdaním Predmetu plnenia Zhotoviteľom tzn. okamihom podpisu oprávnenej osoby konajúcej za Objednávateľa na protokole** o odovzdaní a prevzatí Predmetu plnenia Zhotoviteľom, prechádza na Objednávateľa jednak vlastnícke právo k Predmetu plnenia Zhotoviteľa (príslušnej časti) a jednak nebezpečenstvo vzniku škody.
4. V prípade, že Dielo alebo jeho ktorákoľvek časť Predmetu plnenia Zhotoviteľa, ktorého vykonanie je predmetom tejto Zmluvy spĺňa náležitosti autorského diela podľa zákona č. 185/2015 Z. z. autorský zákon (ďalej len „autorský zákon“), Zhotoviteľ udeľuje Objednávateľovi dňom prevzatia predmetného Predmetu plnenia Zhotoviteľa v zmysle tejto Zmluvy licenciu podľa autorského zákona, a to výhradnú, neobmedzenú (najmä bez vecného, časového a teritoriálneho obmedzenia), v rozsahu uvedenom v § 19 autorského zákona, tak aby Predmet plnenia Zhotoviteľa alebo jeho časť mohol používať na vlastnú potrebu, a za týmto účelom ho poskytovať aj tretím osobám, ako podklady pre plnenie úloh Objednávateľa. Objednávateľ je tiež oprávnený tieto predmety duševného vlastníctva spracovávať, vyhotovovať rozmnoženiny, zverejňovať, rozširovať akokoľvek inak používať v zmysle príslušných právnych predpisov ale najmä ich poskytnúť orgánom a organizáciám štátnej správy a územnej samosprávy pre plnenie ich úloh vo všeobecnom verejnom záujme. Zhotoviteľ zároveň udeľuje dňom prevzatia predmetného Predmetu plnenia Zhotoviteľa, Objednávateľovi právo udeliť tretej osobe súhlas na jeho použite v rozsahu udelenej licencie a tiež súhlas na postúpenie licencie. Zmluvné strany sa zároveň dohodli, že odmena Zhotoviteľa v zmysle tohto bodu tohto článku je zahrnutá v celom rozsahu v cene za Predmet plnenia Zhotoviteľa podľa tejto Zmluvy. Zhotoviteľ sa zaväzuje v záujme naplnenia vyššie uvedeného vysporiadať všetky právne vzťahy s tretími osobami, ktoré sa budú podieľať na zhotovení Predmetu plnenia Zhotoviteľa tak, aby si tieto osoby nemohli uplatňovať voči Objednávateľovi žiadne nároky. V prípade, ak si tretia osoba uplatní voči Objednávateľovi nárok z titulu porušenia autorských alebo iných práv, Zhotoviteľ sa zaväzuje na prvú výzvu odškodniť Objednávateľa formou vysporiadania nárokov tretej osoby a ďalej nahradiť Objednávateľovi škodu, ktorá mu vznikne v dôsledku uplatnenia nároku treťou osobou, a to v plnej výške (vrátane sankcií, úhrady nákladov na právne zastúpenie a pod.). Ustanovenia tohto článku platia aj po zániku tejto Zmluvy z akéhokoľvek dôvodu. Ostatné nároky Objednávateľa z tejto Zmluvy alebo vyplývajúce z aplikovateľných právnych predpisov tým ostávajú nedotknuté.

**Čl. III**

**Spoločné ustanovenia o cene**

**Platobné a fakturačné podmienky**

1. Cena za vykonanie a odovzdanie Predmetu plnenia Zhotoviteľom, je dohodnutá na základe **Špecifikácií cien z Ponuky Zhotoviteľa ako uchádzača vo verejnom obstarávaní zo dňa ............. 2020, ktoré tvoria Prílohu č. 1. k Zmluve (ďalej iba „cena Predmetu plnenia Zhotoviteľom“)**. Cena Predmetu plnenia Zhotoviteľom sa považuje **za cenu maximálnu** a platnú počas celej doby trvania Zmluvy. Cena Predmetu plnenia Zhotoviteľom je stanovená podľa zákona NR SR č.18/1996 Z. z. o cenách v znení neskorších predpisov, Vyhlášky MF SR č. 87/1996 Z. z., ktorou sa vykonáva zákon č. 18/1996 Z. z. o cenách v znení neskorších predpisov a sú v nej zahrnuté všetky náklady, činnosti, práce, výkony alebo služby nevyhnutné za účelom riadneho plnenia podľa Zmluvy.
2. Celková cena Predmetu plnenia Zhotoviteľom predstavuje celkom sumu:

 Cena bez DPH Eur

 DPH 20 % Eur

**Cena s DPH Eur**

 **(slovom: ......................Eur, ......./100 ) s DPH.**

1. Podkladom pre úhradu ceny Predmetu plnenia Zhotoviteľom budú **tri samostatné faktúry,** a to zvlášť pre Dielo/Dokumentáciu, zvlášť pre Inžiniersku činnosť (IČ) a zvlášť pre Autorský dozor (AD).
2. Na účely fakturácie sa za deň dodania Predmetu plnenia Zhotoviteľom (jeho časti) považuje deň podpísania Protokolu o odovzdaní a prevzatí (časti) Predmetu plnenia Zhotoviteľom oprávnenou osobou Objednávateľa (osobou oprávnenou rokovať vo veciach technických). **Zhotoviteľovi bude uhradená dohodnutá cena iba v rozsahu za skutočne vykonané a odovzdané časti Predmetu plnenia Zhotoviteľom** **a reálny a Objednávateľom odsúhlasený počet hodín výkonu Inžinierskej činnosti a Autorského dozoru.**
3. Preddavky sa neposkytujú vôbec.
4. K zmene dohodnutej ceny môže dôjsť iba výnimočne, z dôvodov hodných osobitného zreteľa a nepredvídateľných v čase uzavretia Zmluvy, výlučne so súhlasom Objednávateľa, formou písomného dodatku k Zmluve a len za podmienky, že uzatvorenie takéhoto dodatku nebude v rozpore so zákonom o verejnom obstarávaní.
5. Splatnosť jednotlivých faktúr je 30 dní od dňa doporučeného doručenia faktúry do podateľne Objednávateľa.
6. Každá faktúra musí obsahovať všetky náležitosti daňového dokladu podľa zákona č. 222/2004 Z. z. o dani z pridanej hodnoty v znení neskorších predpisov a jej nevyhnutnou prílohou je Objednávateľom podpísaný Protokol o odovzdaní a prevzatí časti Predmetu plnenia Zhotoviteľom. V prípade, že faktúra nebude obsahovať všetky náležitosti v zmysle zákona č. 222/2004 Z. z. o dani z pridanej hodnoty v znení neskorších predpisov, alebo ak prílohu faktúry nebude tvoriť Protokol o odovzdaní a prevzatí fakturovanej časti Predmetu plnenia Zhotoviteľom, Objednávateľ je oprávnený vrátiť faktúru Zhotoviteľovi na doplnenie v lehote do 10 /desať/ pracovných dní. Vrátením faktúry sa preruší splatnosť faktúry a nová 30-dňová lehota splatnosti začína plynúť od doručenia novej faktúry.
7. Faktúra sa považuje za zaplatenú dňom pripísania príslušnej sumy na účet Zhotoviteľa.
8. Zhotoviteľ je v prípade omeškania Objednávateľa s úhradou faktúry, oprávnený účtovať Objednávateľovi úroky omeškania vo výške uvedenej v § 369 ods. 2 Obchodného zákonníka.

**Čl. IV**

**Zodpovednosť Zhotoviteľa**

1. Zhotoviteľ je povinný postupovať pri vykonávaní Predmetu plnenia Zhotoviteľom s odbornou starostlivosťou, za striktného dodržiavania všetkých do úvahy prichádzajúcich všeobecne záväzných právnych predpisov SR a EÚ, iných podzákonných predpisov, normatívnych správnych aktov, individuálnych správnych aktov, technických noriem, podmienok dohodnutých v Zmluve, a požiadaviek Objednávateľa lege artis.
2. Zhotovitel’ zodpovedá za to, že Predmet plnenia Zhotoviteľom (každá jeho časť) je zhotovený, resp. vykonaný v najvyššej kvalite podľa požiadaviek tejto Zmluvy a že počas plynutia záručnej doby bude mať okrem súladu s požiadavkami tejto Zmluvy aj vlastnosti podľa tejto Zmluvy.
3. Zhotoviteľ zodpovedá za vady, ktoré má Predmet plnenia Zhotoviteľom alebo ktorákoľvek jeho časť v čase jeho riadneho odovzdania a prevzatia Objednávateľom a za vady, ktoré sa vyskytnú v záručnej dobe.
4. Záručná doba začína plynúť odo dňa riadneho odovzdania a prevzatia Predmetu plnenia Zhotoviteľom Objednávateľom (dňom podpisu oprávneného zástupcu Objednávateľa na protokole o odovzdaní a prevzatí časti Predmetu plnenia Zhotoviteľom) a neuplynie skôr ako deň nasledujúci po dni, v ktorom nadobudne právoplatnosť kolaudačné rozhodnutie Stavby, na ktorú bolo Dielo vypracované, resp. dňom riadneho odovzdania a prevzatia Stavby, na ktorú bolo Dielo vypracované.
5. Záruka v rámci plynutia záručnej doby sa vzťahuje na všetky vlastnosti Predmetu plnenia Zhotoviteľom, najmä na jeho vecnú a obsahovú úplnosť a správnosť, zákonnosť priebehu a procesu jeho zhotovovania, technickú a odbornú bezchybnosť.
6. Pokiaľ Zhotoviteľ použije na vykonanie Predmetu plnenia Zhotoviteľom alebo jeho časti tretie osoby, v plnej miere zodpovedá za ich činnosť, akoby túto vykonával sám.
7. Predmet plnenia Zhotoviteľom má vady, ak celý, alebo jeho ktorákoľvek časť, nezodpovedá rozsahu alebo kvalite vymedzenej v tejto Zmluve, právnym predpisom alebo technickým požiadavkám, technickým normám alebo je zhotovené postupom Zhotoviteľa, ktorý nezodpovedá požiadavkám na Dielo alebo jeho časť kladeným.
8. Objednávateľ je oprávnený neprevziať Predmet plnenia Zhotoviteľom alebo jeho časť, ktorý nie je vykonaný riadne alebo odovzdaný včas podľa podmienok určených v Zmluve. V takom prípade Objednávateľ nie je v omeškaní s povinnosťou prevziať Predmet plnenia Zhotoviteľom.
9. Ak počas plynutia záručnej doby - (najmä v stavebnom alebo kolaudačnom konaní) na základe požiadavky, podnetu stavebného úradu alebo akéhokoľvek iného orgánu verejnej správy alebo verejnej moci alebo i bez takéhoto podnetu - vyjde najavo vada Predmetu plnenia Zhotoviteľom alebo jeho časti, najmä, nie však výlučne nekvalita, neúplnosť alebo vecná nesprávnosť, nesúlad s akoukoľvek normou alebo predpisom, prípadne budú zistené iné vady ako napr.: nezrovnalosti v stavebnej časti, nesúlad s výkazom výmer, chýbajúce časti Dokumentácie, chýbajúce alebo neúplné časti inej dokumentácie, ktoré sú potrebné pre realizáciu Stavby a úspešné skolaudovanie Stavby, na základe zistení ktorých bude potrebné Predmet plnenia Zhotoviteľom alebo jeho časť doplniť alebo prepracovať, Zmluvné strany sa dohodli, že ide o vadu s tým, že Zhotoviteľ je povinný Predmet plnenia Zhotoviteľom alebo jeho časť bezodplatne doplniť alebo prepracovať v lehote najneskôr do 10 kalendárnych dní odo dňa doručenia výzvy Objednávateľa na doplnenie alebo prepracovanie.
10. Oznámenie vád a nedorobkov v záručnej dobe súvisiacich s  technickým riešením Dokumentácie, chyby vo výkresovej a textovej časti, prípadne nezhody Dokumentácie s  podmienkami stanovenými dotknutými orgánmi a organizáciami (Výzva Objednávateľa) musí byť podané písomne bez zbytočného odkladu potom, čo vady a nedorobky Objednávateľ zistil, inak je neplatná.
11. Zhotoviteľ je povinný doplniť alebo prepracovať Predmet plnenia Zhotoviteľom alebo jeho časť (odstrániť vady a nedorobky) v lehote najneskôr do 10 kalendárnych dní odo dňa doručenia výzvy Objednávateľa Zhotoviteľovi.
12. Zhotovitel’ nezodpovedá za vady, ktoré boli spôsobené použitím podkladov prevzatých od Objednávateľa a:

a/ ak Zhotovitel’ ani pri vynaložení všetkej odbornej starostlivosti a úsilia nemohol zistiť ich nevhodnosť alebo

b/ ak na ich nevhodnosť preukázateľne písomne upozornil Objednávateľa a Objednávateľ na ich použití napriek tomu trval.

1. Ostatné nároky zo zodpovednosti Zhotoviteľa za akosť, množstvo a kvalitu sa uplatnia v zmysle platných ustanovení o náhrade škody podľa Obchodného zákonníka, ak nie je dohodnuté inak.
2. Uplatnením nárokov z vád nie sú dotknuté nároky Objednávateľa na náhradu škody alebo na odstúpenie od Zmluvy.
3. Zhotoviteľ sa zaväzuje vykonávať Predmet plnenia Zhotoviteľa s náležitou odbornou starostlivosťou, v súlade s touto Zmluvou a dodržiavať ustanovenia príslušných všeobecne záväzných právnych predpisov platných a účinných v Slovenskej republike. Zhotoviteľ zodpovedá Objednávateľovi za škodu spôsobenú porušením jeho povinností podľa tejto Zmluvy, ibaže preukáže, že porušenie povinnosti bolo spôsobené okolnosťami vylučujúcimi zodpovednosť.
4. Zhotoviteľ je povinný predložiť poistenie na škody spôsobené vadou plnenia Zhotoviteľa podľa Zmluvy, do výšky **min. 150 000,00 Eur**. Poistnú zmluvu, resp. poistné osvedčenie predloží Zhotoviteľ Objednávateľovi najneskôr do 5 dní po podpísaní Zmluvy. Objednávateľ si vyhradzuje právo neuhradiť faktúru, pokiaľ poistná zmluva resp. poistné osvedčenie nebudú predložené.

**Čl. V**

**Sankcie**

1. V prípade, ak Zhotoviteľ poruší akúkoľvek povinnosť uvedenú v tejto Zmluve, a táto povinnosť už nie je sankcionovaná zmluvnou pokutou v inej časti Zmluvy, zaväzuje sa Zhotoviteľovi zaplatiť zmluvnú pokutu vo výške 200,- Eur za každý deň, pokiaľ porušenie povinnosti trvá a to za každé takéto porušenie samostatne, a to aj opakovane.
2. Zhotoviteľ sa zaväzuje zaplatiť Objednávateľovi zmluvnú pokutu aj za:
	1. nesplnenie/porušenie ktorejkoľvek povinnosti Zhotoviteľa týkajúcej sa subdodávateľov alebo ich zmeny podľa čl. VII ods. 12 a 13 tejto časti Zmluvy, vzniká Objednávateľovi nárok na zmluvnú pokutu vo výške **500,- Eur** za každý, čo i len začatý deň porušenia/nesplnenia povinnosti, a to aj opakovane;
	2. neodstránenie vád a/alebo nedorobkov Predmetu plnenia Zhotoviteľom vyplývajúcich z protokolu o odovzdaní a prevzatí Predmetu plnenia Zhotoviteľom, a to zmluvnú pokutu vo výške **0,05 % z celkovej ceny Predmetu plnenia Zhotoviteľom bez DPH** uvedenej v čl. III ods. 2 tejto časti Zmluvy, za každý aj začatý deň omeškania, a to až do dňa úplného odstránenia všetkých vád a nedorobkov;
	3. neodstránenie vady a/alebo nedorobku v dohodnutom termíne, ktoré boli reklamované Objednávateľom počas plynutia záručnej doby, a to zmluvnú pokutu vo výške **0,05 % z celkovej ceny Predmetu plnenia Zhotoviteľom bez DPH** uvedenej v čl. III ods. 2 tejto časti Zmluvy, za každý aj začatý deň omeškania, a to až do dňa úplného odstránenia týchto reklamovaných vád a nedorobkov.
3. Zmluvné strany prehlasujú, že považujú dohodnuté výšky zmluvných pokút uvedených v Zmluve za primerané, pretože pri rokovaniach o dohode o výške týchto zmluvných pokút prihliadali na hodnotu a význam týmito zmluvnými pokutami zabezpečovaných zmluvných povinností Zhotoviteľa.
4. Rozhodnutie požadovať zaplatenie zmluvnej pokuty podľa tejto Zmluvy doručí Objednávateľ Zhotoviteľovi formou e-mailu zaslaného na adresu uvedenú v záhlaví tejto Zmluvy. Objednávateľ je povinný rozhodnutie uvedené v predchádzajúcej vete doručiť do sídla Zhotoviteľa do piatich pracovných dní aj poštou alebo prostredníctvom kuriéra. Objednávateľ následne doručí Zhotoviteľovi tzv. penalizačnú faktúru. Zmluvné pokuty podľa tejto Zmluvy je možné kumulovať, ak v tejto Zmluve nie je uvedené inak. Objednávateľ je oprávnený uplatniť zmluvnú pokutu kedykoľvek po tom, čo mu vznikne nárok na jej zaplatenie. Splatnosť penalizačnej faktúry je 30 dní odo dňa jej doručenia Zhotoviteľovi.
5. Uplatnením alebo zaplatením zmluvnej pokuty nie je dotknuté právo Objednávateľa na odstúpenie od Zmluvy, úrok z omeškania a na náhradu vzniknutej škody. Zaplatenie zmluvnej pokuty Zhotoviteľom nezbavuje Zhotoviteľa povinnosti odovzdať Predmet Zmluvy alebo jeho časť.

**Čl. VI**

**Zánik Zmluvy**

1. Táto Zmluva zanikne okrem splnenia všetkých práv a povinností obidvoch Zmluvných strán, a okrem dôvodov a spôsobov upravených osobitnými právnymi predpismi, aj písomnou dohodou Zmluvných strán a písomným odstúpením od Zmluvy niektorou zo Zmluvných strán.
2. V prípade zániku Zmluvy dohodou Zmluvných strán, táto zaniká dňom uvedeným v tejto dohode. Pokiaľ nie je takýto deň v dohode upravený, Zmluva zaniká dňom nadobudnutia účinnosti dohody. V tejto dohode sa upravia aj vzájomné nároky Zmluvných strán vzniknuté z plnenia zmluvných povinností alebo z ich porušenia druhou Zmluvnou stranou ku dňu zániku Zmluvy dohodou.
3. Odstúpenie od Zmluvy musí mať písomnú formu, musí byť doručené druhej Zmluvnej strane (ktorá svoju povinnosť porušila) a jeho účinky nastávajú dňom doručenia Zmluvnej strane, ktorá svoju povinnosť porušila.
4. Objednávateľ je oprávnený okamžite odstúpiť od Zmluvy v prípade jej podstatného porušenia zo strany Zhotoviteľa. Na účely tejto Zmluvy sa za podstatné porušenie Zmluvy zo strany Zhotoviteľa považuje najmä:
	1. ak je Zhotoviteľ v omeškaní s riadnym vykonaním Predmetu plnenia Zhotoviteľa, resp. jeho časti, oproti termínu odovzdania dohodnutého v Zmluve o viac ako 30 kalendárnych dní,
	2. ak Zhotoviteľ nevykonáva Predmet plnenia Zhotoviteľom (jeho časť) s odbornou starostlivosťou, hoci ho Objednávateľ písomne vyzval na vykonanie nápravy,
	3. ak Zhotoviteľ vykonáva Predmet plnenia Zhotoviteľom (jeho časť) v rozpore s podkladmi, ktoré mu podľa Zmluvy poskytol Objednávateľ alebo v rozpore s pokynom Objednávateľa a napriek písomnej výzve Objednávateľa nedôjde k náprave,
	4. ak sa preukáže, že Zhotoviteľ v rámci verejného obstarávania, ktorého výsledkom je uzatvorenie Zmluvy, predložil nepravdivé doklady alebo uviedol nepravdivé, neúplné alebo skreslené údaje,
	5. ak je zrejmé, že z dôvodov na strane Zhotoviteľa Dielo, Inžinierska činnosť alebo Autorský dozor nebudú vykonané včas alebo riadne,
	6. ak Zhotoviteľ nezačne, preruší alebo zastaví vykonávanie Diela alebo vykonávanie Inžinierskej činnosti alebo činnosti Autorského dozoru z iných dôvodov ako dôvodov na strane Objednávateľa alebo z dôvodov skutočností, ktoré Zhotoviteľ nemohol predvídať v čase uzatvorenia Zmluvy ani pri vynaložení náležitej starostlivosti, ktorú možno od neho požadovať,
	7. ak Zhotoviteľ vstúpil do likvidácie, na jeho majetok bol vyhlásený konkurz, bol podaný návrh na vyhlásenie konkurzu na jeho majetok alebo ak existuje dôvodná obava, že plnenie záväzkov zhotoviteľa podľa tejto Zmluvy je vážne ohrozené.
5. V prípade nepodstatného porušenia Zmluvy sú Zmluvné strany oprávnené od tejto Zmluvy odstúpiť po márnom plynutí primeranej lehoty uvedenej v písomnej výzve druhej Zmluvnej strany na odstránenie konania, ktoré je v rozpore so Zmluvou a právnymi predpismi ako následkov takéhoto konania. Ak sa Zmluvné strany nedohodnú inak, primeranou lehotou podľa predchádzajúcej vety je 7 dní.
6. Zmluvné strany sa dohodli, že v prípade, ak Objednávateľ okamžite odstúpi od tejto Zmluvy z dôvodov podľa tejto Zmluvy, ešte pred odovzdaním Predmetu plnenia Zhotoviteľom (alebo niektorej jeho časti), nemá Zhotoviteľ nárok na poskytnutie plnenia zvyšnej časti ceny Predmetu plnenia Zhotoviteľom za už vykonanú a ešte neodovzdanú časť Predmetu plnenia Zhotoviteľom, a ani na úhradu nákladov, ktoré mu vznikli v súvislosti s takouto časťou Predmetu plnenia Zhotoviteľom.
7. Zhotoviteľ môže odstúpiť od tejto Zmluvy v prípadoch, ak Objednávateľ neuhradí riadne a včas faktúru vystavenú Zhotoviteľom a omeškanie Objednávateľa trvá viac ako 30 dní. V takom prípade nevzniká Objednávateľovi nárok na vrátenie doteraz poskytnutých plnení.
8. V prípade odstúpenia od Zmluvy sa na určenie ceny dovtedy vykonaných prác a výkonov na Predmete plnenia Zhotoviteľom primerane použijú ustanovenia tejto Zmluvy o cene Predmetu plnenia Zhotoviteľom s prihliadnutím na prípadné nároky z vád Diela, nezaplatené sankcie a iné pohľadávky vzniknuté zo Zmluvy. Ak dôjde k odstúpeniu od Zmluvy z dôvodu na strane Zhotoviteľa, má Objednávateľ nárok na náhradu nevyhnutných nákladov, ktoré mu vznikli v súvislosti s obstaraním nového Zhotoviteľa, ktorý Predmet plnenia Zhotoviteľom zrealizuje.
9. Odstúpením od Zmluvy zanikajú všetky práva a povinnosti Zmluvných strán zo Zmluvy okrem práv a povinností na náhradu spôsobenej škody a ušlého zisku, práv a povinností na dovtedy uplatnené (resp. zákonné) sankcie, práv a povinností vyplývajúcich z ustanovení tejto Zmluvy a všeobecne záväzných právnych predpisov o poskytovaní záruky a zodpovednosti za vady za časť Diela, príp. Predmetu plnenia Zhotoviteľom, ktorá bola do odstúpenia riadne zrealizovaná a odovzdaná, a všetkých ďalších práv a povinností, ktoré podľa vôle Zmluvných strán alebo podľa ich povahy majú trvať aj po zániku tejto Zmluvy odstúpením.
10. V prípade odstúpenia od Zmluvy z dôvodu porušenia povinnosti Zhotoviteľa má Objednávateľ nárok na náhradu škody spôsobenú najmä omeškaním realizácie Predmetu plnenia Zhotoviteľom oproti termínu ukončenia realizácie Predmetu plnenia Zhotoviteľom uvedeného v tejto Zmluve.

**Čl. VII**

**Ostatné zmluvné dojednania**

1. Zmluvné strany sa zaväzujú, že pristúpia na zmenu záväzku v prípadoch, kedy sa po uzavretí Zmluvy zmenia východiskové podklady, rozhodujúce pre uzatvorenie Zmluvy, alebo vzniknú nové požiadavky Objednávateľa. K tejto zmene dôjde len na základe predchádzajúceho písomného dodatku k Zmluve, pokiaľ jeho uzatvorenie nebude v rozpore so zákonom o verejnom obstarávaní.
2. Akákoľvek písomná komunikácia medzi Objednávateľom a Zhotoviteľom sa bude uskutočňovať v slovenskom jazyku.
3. Akákoľvek písomná komunikácia medzi Objednávateľom a Zhotoviteľom sa musí uskutočňovať prostredníctvom pošty, e-mailu alebo kuriéra.
4. Zhotoviteľ je povinný zaslať každú písomnosť Objednávateľovi aj elektronicky na nasledovné emailové adresy: peter.muransky@bbsk.sk, matus.kutlak@bbsk.sk. V prípade zaslania písomnosti emailom alebo faxom je Zhotoviteľ povinný písomnosti doručiť do sídla Objednávateľa do troch pracovných dní aj poštou alebo prostredníctvom kuriéra.
5. Na účely tejto Zmluvy platí, že ak sa písomný právny úkon bude druhej Zmluvnej strane zasielať doporučenou zásielkou prostredníctvom pošty alebo kuriéra, považuje sa tento písomný právny úkon za doručený druhej Zmluvnej strane aj v prípade, ak bude doporučená zásielka vrátená Zmluvnej strane, ktorá ju odoslala. V takomto prípade práva a povinnosti z právneho úkonu začínajú plynúť dňom, v ktorom sa doporučená zásielka vrátila Zmluvnej strane, ktorá ju odoslala.
6. Každá správa, súhlas, schválenie, návrh, podklady, osvedčenie a pod. alebo rozhodnutie akejkoľvek osoby požadované na základe tejto Zmluvy bude vyhotovené v písomnej forme.
7. Všetky ústne pokyny alebo ústne nariadenia sa musia potvrdiť v písomnej forme v lehote troch pracovných dní.
8. Zhotoviteľ sa zaväzuje Predmet plnenia Zhotoviteľom alebo niektorú z jeho častí nepoužiť bez súhlasu Objednávateľa na iné účely ako tie, ktoré sú uvedené v tejto Zmluve. Ustanovenia osobitných všeobecne záväzných právnych predpisov platných a účinných v Slovenskej republike tým nie sú dotknuté.
9. Zhotoviteľ je oprávnený použiť skutočnosť, že vykonal Dielo, Inžiniersku činnosť alebo činnosť Autorského dozoru na referencie. Musí však pritom chrániť oprávnené záujmy Objednávateľa. Ustanovenia osobitných všeobecne záväzných právnych predpisov platných a účinných v Slovenskej republike tým nie sú dotknuté.
10. Zhotoviteľ sa zaväzuje, že sa zúčastní územného (v prípade nevyhnutnej potreby), stavebného, kolaudačného konania a na základe písomnej výzvy Objednávateľa aj všetkých rokovaní, stretnutí s verejnosťou a pod.
11. Zhotoviteľ nesmie predmet plnenia podľa tejto Zmluvy ako celok odovzdať na vykonanie inému subjektu. Časť predmetu plnenia podľa tejto Zmluvy môže odovzdať na vykonanie svojmu subdodávateľovi uvedenému v zozname subdodávateľov, ktorý tvorí prílohu tejto Zmluvy.
12. Zhotoviteľ predkladá v prílohe tejto Zmluvy zoznam všetkých svojich subdodávateľov s uvedením  jeho identifikačných údajov, predmetu subdodávky a údajov o osobe oprávnenej konať za každého subdodávateľa v rozsahu meno a priezvisko, adresa pobytu, dátum narodenia. Zhotoviteľ ku každému subdodávateľovi zároveň predkladá dôkaz o oprávnení na príslušné plnenie predmetu zákazky podľa § 32 ods. 1 písm. e) ZVO a dôkaz o zápise do registra partnerov verejného sektora, ak zákon pre takéhoto subdodávateľa tento zápis vyžaduje. Až do splnenia všetkých záväzkov vyplývajúcich z tejto Zmluvy je Zhotoviteľ povinný oznámiť Objednávateľovi akúkoľvek zmenu údajov o subdodávateľovi.
13. Zhotoviteľ je oprávnený kedykoľvek počas trvania tejto Zmluvy vymeniť ktoréhokoľvek subdodávateľa, a to za predpokladu, že nový subdodávateľ disponuje oprávnením na príslušné plnenie Zmluvy podľa § 32 ods. 1 písm. e) ZVO, ako aj spĺňa povinnosť zápisu do registra partnerov verejného sektora, ak zákon pre takéhoto subdodávateľa tento zápis vyžaduje. Najneskôr 7 dní pred prijatím subdodávky od nového subdodávateľa, alebo od uzavretia zmluvného vzťahu s novým subdodávateľom (podľa toho ktorá udalosť nastane skôr), je Zhotoviteľ povinný oznámiť Objednávateľovi (identifikačné) údaje o novom subdodávateľovi a o osobe oprávnenej konať za nového subdodávateľa v rozsahu meno a priezvisko, adresa pobytu, dátum narodenia a zároveň predložiť zhotoviteľovi doklad preukazujúci, že nový subdodávateľ spĺňa podmienku účasti osobného postavenia podľa § 32 ods. 1 písm. e) ZVO pre daný predmet subdodávky. Až do splnenia všetkých záväzkov vyplývajúcich z tejto Zmluvy je Zhotoviteľ povinný oznámiť objednávateľovi akúkoľvek zmenu údajov o novom subdodávateľovi.
14. Osoba, ktorá sa má stať subdodávateľom, sa subdodávateľom stáva podľa tejto Zmluvy schválením zo strany Objednávateľa, ktoré sa učiní podpisom nového navrhovaného znenia Zoznamu subdodávateľov vo forme dodatku k Zmluve. Objednávateľ je oprávnený subdodávateľa odmietnuť z dôvodu akejkoľvek pochybnosti o schopnosti riadneho plnenia Zmluvy, odmietnutie sa Zhotoviteľ zaväzuje bez výhrad rešpektovať.
15. Povinnosti uvedené v ods. 1 a 2 tohto článku Zmluvy nie je Zhotoviteľ povinný plniť v prípade subdodávateľov, ktorí mu dodávajú tovary.
16. Zhotoviteľ je oprávnený plniť predmet tejto Zmluvy výlučne prostredníctvom subdodávateľov podľa tohto článku Zmluvy. Za plnenie subdodávateľa zodpovedá Zhotoviteľ ako za plnenie vlastné. Zhotoviteľ je ďalej povinný vykonávať všetky činnosti podľa tejto Zmluvy, čo platí aj pre prípady, ak tieto vykonáva prostredníctvom subdodávateľa, len na to dostatočne odborne kvalifikovanými osobami. Pokiaľ Zhotoviteľ v procese verejného obstarávania uviedol na preukázanie splnenia akejkoľvek kvalifikácie konkrétnu fyzickú osobu (ďalej len „**Expert**“), je povinný zabezpečiť, aby v tomu zodpovedajúcom rozsahu vykonával príslušné činnosti tento Expert a v prípade nemožnosti vykonávania činnosti týmto Expertom, je Zhotoviteľ povinný zabezpečiť nahradenie Experta inou osobou s prinajmenšom rovnakou kvalifikáciu, o čom bezodkladne písomne upovedomí Objednávateľa aj s preukázaním kvalifikácie. Takúto náhradnú osobu je Objednávateľ z dôvodov nedostatočnej kvalifikácie oprávnený do 10 dní od oznámenia odmietnuť a Zhotoviteľ je za rovnakých podmienok povinný nahradiť osobu Experta. V súvislosti s plnením tejto Zmluvy a všetkými činnosťami sa Zhotoviteľ zaväzuje postupovať v striktnom súlade s ust. § 34 ods. 3 ZVO a ust. § 41 ods. 1 písm. b) ZVO a je povinný zabezpečiť, aby všetci subdodávatelia a Experti spĺňali podmienky v zmysle predmetných ustanovení a tieto dodržiavali počas celého trvania Zmluvy.
17. Zmluvné strany sa dohodli za účelom zabezpečenia všetkých povinností Zhotoviteľa podľa tohto článku Zmluvy na zmluvnej pokute tak, že v prípade porušenia ktorejkoľvek z povinností týkajúcej sa subdodávateľov alebo ich zmeny zo strany Zhotoviteľa má Objednávateľ okrem práva odstúpiť od Zmluvy aj nárok na zmluvnú pokutu vo výške 5% z ceny Diela, za každé porušenie ktorejkoľvek z vyššie uvedených povinností tohto článku Zmluvy Zhotoviteľom , a to aj opakovane, pokiaľ touto Zmluvou nie je dohodnutá iná zmluvná pokuta.
18. Zmluvné strany prehlasujú, že považujú dohodnutú výšku zmluvnej pokuty za primeranú vzhľadom na charakter a povahu zmluvnou pokutou zabezpečovaných povinností Zhotoviteľa a cenu Diela.
19. Uplatnením alebo zaplatením zmluvnej pokuty nie je dotknuté právo Objednávateľa na odstúpenie od Zmluvy, úrok z omeškania a na náhradu vzniknutej škody. Zaplatenie zmluvnej pokuty Zhotoviteľom nezbavuje Zhotoviteľa povinností podľa tohto článku Zmluvy.

**Čl. VIII**

**Záverečné ustanovenia**

1. Pri riešení otázok výslovne neupravených touto Zmluvou sa Zmluvné strany budú riadiť príslušnými ustanoveniami zákona č. 513/1991 Zb. Obchodného zákonníka v znení neskorších predpisov a ustanoveniami ostatných všeobecne záväzných právnych predpisov platných na území Slovenskej republiky.
2. Túto Zmluvu možno meniť a dopĺňať len očíslovanými písomnými dodatkami podpísanými oprávnenými zástupcami Zmluvných strán.
3. Táto Zmluva je vyhotovená v štyroch rovnopisoch, pre Objednávateľa v dvoch vyhotoveniach (rovnopisoch), pre Zhotoviteľa v dvoch vyhotoveniach (rovnopisoch).
4. Zmluvné strany prehlasujú, že budú spolupracovať tak, aby bol predmet Zmluvy splnený v najlepšej možnej miere. Za týmto účelom sa budú Zmluvné strany bez omeškania vzájomne informovať o všetkých okolnostiach, ktoré by bránili riadnemu splneniu predmetu Zmluvy.
5. Zmluvné strany prehlasujú, že túto Zmluvu uzavreli slobodne a vážne, neuzavreli ju v tiesni ani za nápadne nevýhodných podmienok, pozorne si ju prečítali, porozumeli jej a nemajú proti jej forme a obsahu žiadne námietky, ani návrhy na doplnenie, čo zástupcovia zmluvných strán plne spôsobilí na právne úkony potvrdzujú vlastnoručnými podpismi.
6. Každá zo Zmluvných strán sa týmto výslovne zaväzuje, že neprevedie nijaké práva a povinnosti (záväzky) vyplývajúce zo tejto Zmluvy, resp. jej časti na iný subjekt bez predchádzajúceho písomného súhlasu druhej Zmluvnej strany. V prípade porušenia tejto povinnosti jednou zo Zmluvných strán bude zmluva o prevode (postúpení) zmluvných záväzkov neplatná a zároveň druhá Zmluvná strana bude oprávnená od tejto Zmluvy odstúpiť a to s účinnosťou odstúpenia ku dňu, keď bolo písomné oznámenie o odstúpení od tejto Zmluvy doručené druhej Zmluvnej strane.
7. Táto Zmluva nadobúda platnosť dňom jej podpisu oprávnenými zástupcami Zmluvných strán a účinnosť dňom nasledujúcim po dni jej zverejnenia na webovom sídle Objednávateľa v zmysle § 47a zákona č. 40/1964 Zb. Občianskeho zákonníka v platnom znení a § 5a zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov.
8. Akékoľvek ustanovenie tejto Zmluvy, ktoré je alebo sa stane neplatným, nezákonným alebo nevynútiteľným podľa platného práva, bude neúčinné len v rozsahu, v akom túto neplatnosť, nezákonnosť alebo nedostatok či stratu vynútiteľnosti postihuje právo, bez akéhokoľvek vplyvu na zostávajúce ustanovenia Zmluvy. Zmluvné strany sa zaväzujú nahradiť takéto ustanovenie novým ustanovením, ktoré bude platné a účinné a bude čo najlepšie zodpovedať jeho pôvodne zamýšľanému účelu.
9. Zmluvné strany vyhlasujú, že sú si vedomé všetkých následkov vyplývajúcich z tejto Zmluvy, že ich zmluvná voľnosť nie je ničím obmedzená a že im nie sú známe okolnosti, ktoré by im bránili platne uzavrieť túto Zmluvu. V prípade, že taká okolnosť existuje zodpovedajú za škodu, ktorá vznikne druhej Zmluvnej strane na základe tohto vyhlásenia.
10. Zhotoviteľ sa zaväzuje byť riadne zapísaný v registri partnerov verejného sektora po dobu trvania tejto Zmluvy, ak mu taká povinnosť vyplýva zo zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov (ďalej ako „Zákon o RPVS“). Zhotoviteľ sa zaväzuje zabezpečiť, aby jeho subdodávatelia v zmysle § 2 ods. 1 písm. a) bod 7 Zákona o RPVS boli riadne zapísaní v registri partnerov verejného sektora po dobu trvania subdodávateľskej zmluvy, ak im taká povinnosť vyplýva zo Zákona o RPVS. Zhotoviteľ je povinný na požiadanie Objednávateľa predložiť všetky zmluvy so svojimi subdodávateľmi. Porušenie ktorejkoľvek z povinností Zhotoviteľa podľa tohto ustanovenia Zmluvy je jej podstatným porušením a zakladá právo Objednávateľa na odstúpenie od tejto Zmluvy s právnymi účinkami ukončenia Zmluvy ex tunc, a/alebo právo Objednávateľa požadovať od Zhotoviteľa zaplatenie zmluvnej pokuty vo výške ceny dohodnutej podľa tejto Zmluvy, čím nie je nijako dotknutý nárok Objednávateľa požadovať od Zhotoviteľa náhradu škody vzniknutej Objednávateľovi v dôsledku nesplnenia vyššie uvedených povinností Zhotoviteľa. Zmluvné strany prehlasujú, že výšku zmluvnej pokuty považujú za primeranú, pretože pri rokovaniach o dohode o výške zmluvnej pokuty prihliadali na hodnotu a význam touto zmluvnou pokutou zabezpečovanej zmluvnej povinnosti. Objednávateľ je oprávnený odstúpiť od Zmluvy aj v nasledujúcich prípadoch:
11. dňom právoplatného rozhodnutia registrujúceho orgánu o výmaze Zhotoviteľa alebo niektorého subdodávateľa Zhotoviteľa podľa § 12 Zákona o RPVS,
12. dňom právoplatného rozhodnutia registrujúceho orgánu o  pokute uloženej Zhotoviteľovi podľa § 13 ods. 2 Zákona o RPVS,
13. ak je Zhotoviteľ - partner verejného sektora viac ako 30 dní v omeškaní so zápisom novej oprávnenej osoby (§ 10 ods. 2 tretia veta Zákona o RPVS),
14. ak subdodávatelia alebo subdodávatelia podľa osobitného predpisu, ktorí majú povinnosť zapisovať sa do registra partnerov verejného sektora, nie sú zapísaní v registri partnerov verejného sektora.

V prípade, že nie je splnená povinnosť podľa § 11 ods. 2 Zákona o RPVS alebo ak je Zhotoviteľ v omeškaní so splnením povinnosti podľa § 10 ods. 2 tretej vety Zákona o RPVS, nie je Objednávateľ v omeškaní, ak z tohto dôvodu neplní, čo mu ukladá táto Zmluva. V prípade, že Objednávateľ nevyužije právo odstúpiť od Zmluvy v zmysle § 15 ods. 1 Zákona o RPVS, má právo na zaplatenie zmluvnej pokuty zo strany Zhotoviteľa vo výške 20 % z celkovej hodnoty plnenia podľa tejto Zmluvy.

1. Zmluvné strany sa týmto zaväzujú, že budú dodržiavať záväzok mlčanlivosti na základe zákona č. 18/2018 Z. z. o ochrane osobných údajov v znení neskorších predpisov, ktorý sa vzťahuje na všetky citlivé informácie vrátane osobných údajov, s ktorými sa môže pri plnení svojich zmluvných povinností oboznámiť, a to v akejkoľvek forme (najmä písomnej, elektronickej, alebo ústnej). Zmluvné strany sa zaväzujú, že citlivé informácie alebo osobné údaje s ktorými sa oboznámia, nebudú okrem povinností vyplývajúcich zo všeobecne záväzných právnych predpisov nijako zverejňovať, ani ich akoukoľvek formou reprodukovať alebo podávať ich akýmkoľvek tretím neoprávneným osobám.
2. Neoddeliteľnou súčasťou tejto Zmluvy sú:

**Príloha č. 1**: Ponuka Zhotoviteľa

**Príloha č. 2:** Prehľad vedenia účelovej komunikácie

**Príloha č**. 3: Zoznam subdodávateľov/čestné vyhlásenie

V Banskej Bystrici dňa ............... V  ............... dňa...............

**Za Objednávateľa: Za Zhotoviteľa:**

................................................. .................................................

Ing. Ján Lunter

predseda BBSK